# 19 de novembre

El 19 de novembre o 19 de santandria és el tres-cents vint-i-tresè dia de l'any del calendari gregorià i el tres-cents vint-i-quatrè en els anys de traspàs. Queden 42 dies per finalitzar l'any.

## Esdeveniments
### Països Catalans

* 1713 - Navès (el Solsonès): els catalans guanyen el Combat de Navès en el marc de la Guerra dels catalans.
* 1819 - Madrid: Ferran VII d'Espanya inaugura el Museo del Prado, amb les col·leccions artístiques reials.
* 1857 - Palma: S'inaugura el Teatre Principal, amb el nom de Teatre de la Princesa.
* 2004, Madrid, Espanya: María Teresa Fernández de la Vega, vicepresidenta primera i portaveu del govern espanyol, reconeix la unitat lingüística de la llengua catalana anomenant-la com la "llengua que es coneix com a valencià a la Comunitat Valenciana, i que com a tal figura al seu Estatut d'Autonomia, i que es coneix amb la denominació de català a la comunitat científica i universitària".
* 2010, Palmaː És inaugurat el teatre i conjunt escènic de Mar i terra, rehabilitat per l'Ajuntament de la ciutat.

### Resta del món

* 1493: Inici de la batalla de Delebio entre el Ducat de Milà i la República de Venècia.
* 1933: Uns pistolers del PSOE maten el militant d'Acció Nacionalista Basca Hermenegildo Alvariño a Barakaldo (Biscaia).
* 1933: Espanya. Se celebren a Espanya les primeres eleccions amb sufragi universal, que són les segones eleccions generals de la Segona República Espanyola per a les Corts.
* 1936 - Espanya: Buenaventura Durruti és ferit de gravetat per una bala al pit. Morirà l'endemà.
* 1969 - Oceanus Procellarum (la Lluna): Charles "Pete" Conrad i Alan Bean es converteixen en el tercer i quart home que camina sobre la Lluna, en arribar-hi amb la missió Apollo 12.
* 2002 - Espanya: El petrolier Prestige es va enfonsar davant les costes gallegues, produint una immensa marea negra, el major desastre ecològic de la història de Galícia i una gran mobilització social i política.
* 2006 - La consola Nintendo Wii és llançada a l'Amèrica del Nord i del Sud.

## Naixements
### Països Catalans

* 1870 - València: Vicent Lleó i Balbastre, compositor valencià de sarsuela (m. 1922).
* 1912 - Barcelona: Joan Sales i Vallès, escriptor conegut per la novel·la Incerta glòria (1956) sobre la Guerra Civil espanyola.
* 1923 - Sabadell: Genoveva Masip i Torner, religiosa catalana, de la Companyia de les Filles de la Caritat de Sant Vicenç de Paül, coneguda com la Mare Teresa de les Rambles (m. 2015).
* 1928 - Barcelona: Sebastià Sorribas, escriptor català, autor d’El zoo d'en Pitus.
* 1963 - Vila-sana, Pla d'Urgell: Carles Porta i Gaset, escriptor i periodista català.
* 1980 - Barcelona: Georgina Oliva i Peña, sociòloga i política catalana.
* 1988 - Terrassa: Gemma Humet, cantant i pianista catalana.

### Resta del món

* 1600 - Dunfermline, Escòcia: Carles I d'Anglaterra, rei d'Anglaterra i d'Escòcia des de 1625 i fins a la seva mort (m. 1649).
* 1711 - Denisovka, Tsarat Rus: Mikhaïl Lomonóssov, científic, escriptor i erudit rus que va fer importants contribucions a la literatura, l'educació i la ciència.
* 1770 - Copenhaguen (Dinamarca): Bertel Thorvaldsen, escultor danès del neoclassicisme (m. 1844).
* 1805 - Versalles, França: Ferdinand de Lesseps, diplomàtic i empresari francès.
* 1901 - Moscouː Nina Bari, matemàtica soviètica coneguda pel seu treball sobre sèries trigonomètriques (m. 1961).
* 1924 - Kampala, capital de la llavors Buganda: Mutesa II nom de naixença Edward Frederick William David Walugembe Mutebi Luwangula Mutesa, fou rei de Buganda i més tard president del país llavors ja amb el nom modern d'Uganda (m. 1969).
* 1831 - Moreland Hills, Ohio, EUA: James Garfield, advocat i 20è president dels Estats Units.
* 1875 - Gubèrnia de Tver, Imperi Rus: Mikhaïl Kalinin, revolucionari bolxevic i un polític soviètic (m. 1946).
* 1884 - Ashton-under-Lyne, Gran Manchester: Norman Allin, cantant d'òpera de la corda de baix.
* 1887 - Cambridge, Massachusetts (EUA): James Batcheller Sumner, químic i bioquímic nord-americà, Premi Nobel de Química de 1946 (m. 1955).
* 1888 - L'Havana, Cuba: José Raúl Capablanca Graupera, jugador d'escacs cubà d'ascendència catalana, un dels millors jugadors de tots els temps (m. 1942).
* 1900 - Magúncia, Alemanya: Anna Seghers, escriptora que relatà la resistència antifeixista durant la Segona Guerra Mundial (m. 1983).
* 1912 - Iași, Romania: George Emil Palade, biòleg, Premi Nobel de Medicina o Fisiologia de l'any 1974.
* 1915 - Burlingame, Kansas (EUA): Earl Wilbur Sutherland Jr., metge Premi Nobel de Medicina o Fisiologia de 1971.
* 1917 - Allahabad, l'Índia: Indira Gandhi, primera ministra de l'Índia (1966 -77 i 1980 -84) (m. 1984).
* 1920 - Nova York, EUA: Gene Tierney, actriu nord-americana, estrella de l'era daurada de Hollywood (m. 1991).
* 1925 - Poznań, Polònia: Zygmunt Bauman, sociòleg polonès (m. 2017).
* 1936 - Hsinchu, Taiwan: Yuan Lee, químic taiwanès, Premi Nobel de Química de l'any 1986.
* 1938 - Cincinnati, Ohio (EUA): Ted Turner, empresari estatunidenc, magnat dels mitjans de comunicació i filantrop, fundador de la cadena CNN.
* 1944 - Lèucada, Grècia: Agnès Baltsa, mezzosoprano grega.
* 1961 - Fairfield (Connecticut), Estats Units: Meg Ryan, actriu i productora americana.
* 1962 -
** Los Angeles, Califòrnia, Estats Units: Jodie Foster, actriu de cinema estatunidenca, guanyadora de dos premis Oscar.
** Albany, Nova York: Nicole Stott, enginyera americana i astronauta de la NASA.
* 1968 - Colònia: Katarina Barley, jurista i política alemanya.
* 1977 - Multan, Pakistan: Hina Rabbani Khar, política que va ser ministra d'Afers Exteriors del Pakistan, primera dona a ostentar el càrrec.
* 1995 - Miami, Florida, EUA: Abella Danger, actriu pornogràfica.

## Necrològiques
### Països Catalans

* 1953, Olotː Carme Gotarde i Camps, fotògrafa catalana, i també pintora, dibuixant i escultora (n. 1892).
* 1963, Begur, Baix Empordà: Carmen Amaya, ballarina i cantant de flamenc catalana.
* 1967 - Maó: Maria Lluïsa Serra Belabre arqueòloga, historiadora i arxivera menorquina.
* 1973, Barcelona, Barcelonès: Cèsar Martinell i Brunet, arquitecte català.
* 1974, Barcelona: Germaine de Aranda Constantin, violinista, pianista, cantant i professora de música.
* 1998, Barcelona: Josep Miracle i Montserrat, escriptor i lingüista català.
* 1999, Barcelona: Guillem Viladot i Puig, escriptor i poeta visual català.
* 2001, Londres, Raimunda Elías Marca, mestra, primera aviadora de vol sense motor, a l'estat espanyol (n. 1911).
* 2005, Montserrat, Bages: Ireneu Segarra i Malla, músic català i director de l'Escolania de Montserrat durant quaranta-cinc anys

### Resta del món

* 1557, Florència, Ducat de Florència: Maria de Cosme de Mèdici, princesa membre de la dinastia Mèdici (n. 1540).
* 1616, San Ignacio del Zape, Virregnat de Nova Espanya: Joan Font i Maduixer, prevere i missioner jesuïta català.
* 1814, Roma, Regne napoleònic d'Itàlia: Ignasi Lacaba i Vila, cirurgià català.
* 1828, Viena, Imperi d'Àustria: Franz Schubert, compositor austríac.
* 1887, Nova Yorkː Emma Lazarus, poeta estatunidenca, autora del The New Colossus, gravat a l'Estàtua de la Llibertat (n. 1849).
* 1892, Almeria, Espanya: Antonio de Torres Jurado, lutier espanyol.
* 1964, Palència: Margarita Ferreras, escriptora i poeta de la Generació del 27 (n. 1900).
* 1967, Rio de Janeiro, Brasil: João Guimarães Rosa, escriptor brasiler (n. 1908)
* 1985, Buenos Aires, Argentina: Carmen Soler, mestra, poeta i activista política comunista paraguaiana.
* 1999, París: Yvette Cauchois, física francesa, pionera en la recerca europea del sincrotró.
* 2004, Londres, Anglaterra: John Robert Vane, químic i farmacòleg anglès, Premi Nobel de Medicina o Fisiologia de l'any 1982
* 2007, Budapest, Hongria: Magda Szabó, escriptora hongaresa, una de les millors novel·listes en llengua hongaresa (n. 1917).
* 2013, Cambridge, Anglaterra: Frederick Sanger, bioquímic anglès.
* 2014, Nova York, EUA: Mike Nichols, director de televisió, cinema i teatre, escriptor i productor estatunidenc
* 2017, Bakersfield, Califòrnia (EUA): Charles Manson, assassí en sèrie

## Festes i commemoracions

* Diada nacional de Mònaco
* Santoral: Abdies, profeta; sant Barlaam d'Antioquia, màrtir; servent de Déu Joan Font i Maduixer, jesuïta màrtir. A l'Església d'Anglaterra: santa Matilde de Hefta; santa Matilde de Hackeborn, mística alemanya.
* Dia Internacional de l'Home
* Dia Mundial del Vàter, per a conscienciar sobre la importància de l'accés als serveis bàsics de sanejament per a la prevenció de malalties.
* Argentina: Dia nacional per a la prevenció de l'abús contra els nens, nenes i adolescents.

## Referències

* ↑ Sanna i Useri, Josep. Diccionari català de l'Alguer. L'Alguer/Barcelona: Fundació del II Congrés de la Llengua Catalana i Editorial Regina, 1988, p. 974. ISBN 84-7129-391-9.
* ↑ «Història del Teatre. 1667 - 2020». Teatre Principal - Història. [Consulta: 29 setembre 2020].
* ↑ Vilaweb, El Govern recorda que la comunitat científica diu 'català' a la llengua coneguda com 'valencià' a València 19.11.2004
* ↑ Largo, Ana. «El recuperado Teatre Mar i Terra alzará el telón el próximo 19 de noviembre» (en castellà). Última hora, 30-10-2010. [Consulta: 16 febrer 2025].
* ↑ (anglès) msnbc, Nintendo's Wii launch goes smoothly
* ↑ «Genoveva Masip i Torner | enciclopedia.cat». [Consulta: 27 setembre 2023].
* ↑ «Georgina Oliva». Congrés dels Diputats. [Consulta: 11 març 2015].
* ↑ «Gemma Humet». JazzTerrassa, 01-03-2012. [Consulta: 15 setembre 2023].
* ↑ O'Connor, JJ; Robertson, EF. «Nina Bari - Biography» (en anglès). MT MacTutor. Escola de Matemàtiques i Estadística Universitat de St Andrews, Escòcia, 01-05-2010. [Consulta: 28 setembre 2021].
* 1 2 Palmowski, Jan.. Diccionario de historia universal del siglo XX. 1. ed. española. Madrid: Editorial Complutense, 1998. ISBN 84-89784-57-4.
* ↑ Wallace, Ian. «Seghers, Anna». A: John Sandford. Encyclopedia of Contemporary German Culture (en anglès). Routledge, 2013-04-03, pàg 560 i 561. ISBN 978-1-136-81610-9.
* ↑ Severo, Richard «Gene Tierney, 70, Star of 'Laura' And 'Leave Her to Heaven', Dies». The New York Times, 08-11-1991 [Consulta: 21 novembre 2007].
* ↑ «Meg Ryan | enciclopèdia.cat». [Consulta: 29 setembre 2020].
* ↑ «Jodie Foster | enciclopedia.cat». [Consulta: 8 octubre 2022].
* ↑ Antoni, Mayans. «Notes biogràfiques». A: Carme Gotarde Camps (1892-1953) fotògrafa.. 1a. ed. Olot [Girona]: Arxiu d'Imatges d'Olot, 2009, pàg. 26-32. ISBN 978-84-936974-5-7.
* ↑ Porter, Marta. «Carmen Amaya». Institut del Teatre. [Consulta: 13 setembre 2023].
* ↑ «Diccionari biogràfic de dones - Maria Lluïsa Serra». Associació Institut Joan Lluís Vives. [Consulta: 18 febrer 2021].
* ↑ Cornudella Olivart, Joan. «Retrats de dones garriguenques. Raimunda Elias Marca». A: Vincles i arrels: VIII Trobada d'Estudiosos de les Garrigues: l'Albi, 29 d'octubre de 2011. Centre d'Estudis de les Garrigues, 2012, p. 291-306. ISBN 978-84-616-2184-2.
* ↑ B.A, Domer J. Huffman, Jr. Direct Ancestors of Domer J. Huffman, Jr: & D.J.’s Odds & Ends (en anglès). Dorrance Publishing, 2016-11-14. ISBN 978-1-4809-2689-9.
* ↑ «Emma Lazarus» (en anglès). Encyclopaedia Britannica, 21-03-2024. [Consulta: 19 maig 2024].
* ↑ García, A. «Margarita Ferreras recupera su voz» (en castellà). La Opinión de Zamora, 08-09-2019. [Consulta: 6 setembre 2021].
* ↑ ; Bonnelle «Yvette Cauchois». Physics Today, 54, 4, 01-04-2001, pàg. 88–89. DOI: 10.1063/1.1372125 [Consulta: 13 agost 2016].
* ↑ «19 de novembre». Gran Enciclopèdia Catalana. Barcelona: Grup Enciclopèdia Catalana.